નવી દિલ્હીઃ પાકિસ્તાન તરફથી ઘુસણખોરી રોકવા માટે ભારતે મજબુત પગલાં હાથ ધર્યા છે. આ કડીમાં પંજાબ સાથે જોડાયેલી ભારત-પાકની સીમા પર એક ડઝન લેસર દિવાલને સક્રિય કરવામાં આવી છે. તેમાં નદી અને તેના કિનારાની નજીકના ક્ષેત્રો અને જોખમી વિસ્તારો મારફતે ઘુસણખોરી અને આતંકવાદિયોની ગતિવિધિયો પર સુરક્ષા એજન્સી દ્વારા અસરકારક રીતે નજર રાખવામાં આવશે. આ સુરક્ષાનો મુખ્ય હેતુ પાકિસ્તાન તરફથી થતી ઘૂસણખોરીમાં રહી જતી માનવીયક્ષતીને દૂર કરવાનો છે.